Luka (dio Mostara)

Luka je urbano naselje u Mostaru. Nalazi se južno od Starog grada. Kroz ovo naselje prolazi najduža mostarska ulica, Titova ulica. Luka je jedno od najpoznatijih i najstarijih naselja u gradu iako ima perifernu poziciju u odnosu na ostala drevna mostarska naselja. Tu se nalazi Park Alekse Šantića, kao i Lučki most, odnosno Most Mujage Komadine. Također se tu nalazi i najveće gradsko groblje, pored Sutine, Šarića harem. Na Luci se nalazi Muzički centar "Pavarotti" koji je lično otvorio Luciano Pavarotti poslije rata kao potencijal za razvoj muzike u najvećem gradu Hercegovine. Većinsko stanovništvo na Luci su Bošnjaci.

Kategorija:Naselja u Bosni i Hercegovini
Kategorija:Mostar